Felhagyott az éhségsztrájkkal az ukrán pilótanõ
Felhagyott a száraz éhségsztrájkkal az Oroszországban fogvatartott ukrán pilótanõ. Nagyija Szavcsenko március 3-án úgy döntött, hogy vizet sem fog inni. Ezzel akarta elérni, hogy kiadják Ukrajnának.
Felhagyva "száraz" éhségsztrájkjával ismét vesz magához folyadékot az orosz fogságban lévõ Nagyija Szavcsenko ukrán fõhadnagy és parlamenti képviselõ - írta a Twitteren jogi képviselõje, Nyikolaj Polozov.

Szavcsenkót Oroszországban azzal a vádolják, hogy bûnrészes a kelet-ukrajnai szakadár területen életét vesztett két orosz újságíró halálában. Az ukrán katonanõ nem ismeri el sem a bûnösségét, sem az orosz bíróság illetékességét.

Porosenko kész mindent megtenni

Másik ügyvédje, Mark Fejgin szerint Szavcsenko Petro Porosenko ukrán elnök hozzá intézett kérésére hagyott fel a "száraz" éhségsztrájkkal. Fejgin, ugyancsak a Twitteren, azt közölte, hogy az államfõ miniszteri posztot ajánlott fel ügyfelének.

Porosenko szerdán bejelentette, kész mindent megtenni, hogy Szavcsenko hazatérhessen, egyebek között kész a fogolycserére is.

Dmitrij Peszkov orosz elnöki szóvivõ csütörtökön közölte, hogy a Kreml tudomásul vette Porosenkónak a Szavcsenko kicserélésével kapcsolatos kijelentését, mint ahogy az ügyvéd közlését is, miszerint a vádlott enyhített az éhségsztrájkján.

Március 21 lesz ítélet

A 34 éves Nagyija Szavcsenko 2014-ben - a kelet-ukrajnai harcok kirobbanásakor - szabadságra ment az ukrán légierõtõl, és belépett a kelet-ukrajnai szakadárok ellen harcoló Ajdar önkéntes alakulatba.

Moszkva azzal vádolta meg, hogy bûnrészes egy Luhanszk megyei aknatámadással megölt két orosz tévés halálában, mert az újságírók tartózkodási helyének koordinátáit megadva õ irányította rájuk a tüzet. Szavcsenko viszont kitart amellett, hogy a tévések halálakor õ már a luhanszki szakadárok fogságában volt.

Amíg az ügyészség 23 évi szabadságvesztést kért Nagyija Szavcsenkóra, addig az ügyvédjei a felmentését szeretnék elérni. Az oroszországi Donyeck városi bírósága március 21-22-re tûzte ki az ítélet kihirdetését.
pilótanõ Szavcsenko Ukrán Oroszország éhségsztrájk